**Γενικές εκλογές** διεξήχθησαν στη Σαμόα στις 4 Μαρτίου 2016. Τα κύρια κόμματα που έλαβαν μέρος στις εκλογές ήταν το Κόμμα για την Προστασία των Ανθρωπίνων Δικαιωμάτων του πρωθυπουργού Τουιλαέπα Σαϊλέλε Μαλιελεγκαόι (HRPP) και το Κόμμα Ταουτούα των Σαμόα (TSP). Το HRPP πέτυχε σαρωτική νίκη, κερδίζοντας 35 από τις συνολικά 49 έδρες της νομοθετικής συνέλευσης, ενώ 12 ανεξάρτητοι προσχώρησαν σε αυτό και έτσι ενδυναμώθηκε η μονοκομματική κυριαρχία.

Εκλογικό σύστημα
----------------

Τα 49 μέλη της Fono εξελέγησαν από τις περιφέρειες, από τα οποία τα 35 σε μονοεδρικές περιφέρειες και τα 7 σε διεδρικές περιφέρειες.
Όλες οι έδρες αναδείχθηκαν με το πλειοψηφικό σύστημα. Στις δύο διεδρικές περιφέρειες, οι ψηφοφόροι έριξαν δύο ψήφους.
Η καθολική ψηφοφορία εισήχθη το 1990, επιτρέποντας στους Σαμοανούς πολίτες ηλικίας 21 ετών και άνω να ασκήσουν προσωπικά το εκλογικό τους δικαίωμα. Το ελάχιστο όριο ηλικίας για τους υποψηφίους ήταν τα 21 έτη ενώ έπρεπε να είναι επικεφαλής των οικογενειών τους και να διαμένει στη χώρα για τουλάχιστον τρία χρόνια πριν την ημερομηνία οριστικοποίησης των υποψηφιοτήτων. Γύρω στις 116.000 εκλογέων ήταν εγγεγραμμένοι στους εκλογικούς καταλόγους.

Με το ειδικό διάταγμα στο σύνταγμα του 2013 εξασφαλίστηκε ότι το ελάχιστο ποσοστό 10% των εδρών του κοινοβουλίου ήταν προορισμένες για τις γυναίκες.

Εκστρατεία
----------

Συνολικά 164 υποψήφιοι (24 γυναίκες) έλαβαν μέρος στις εκλογές: 83 από το HRPP, 23 από το TSP και 60 ανεξάρτητοι. Τέσσερις υποψήφιοι συμπεριλαμβανομένου του πρωθυπουργού και του υπηρεσιακού υπουργού Δικαιοσύνης, Φιάμε Ναόμι Ματαάφα, εξελέγησαν χωρίς αντίπαλο.

Διεξαγωγή
---------

Η ψηφοφορία ξεκίνησε στις 8 π.μ. (UTC+14:00) και ολοκληρώθηκε στις 15:00 στις 4 Μαρτίου. Την ημέρα της ψηφοφορίας εφαρμόστηκε απαγόρευση στο λικέρ μέχρι τις 6 το επόμενο πρωί. Δεν αναφέρθηκε κανένα επεισόδιο βίας στη διάρκεια της ψηφοφορίας.

Αποτελέσματα
------------

Τα προσωρινά αποτελέσματα έδειξαν ότι το Κόμμα για την Προστασία των Ανθρωπίνων Δικαιωμάτων είχε το προβάδισμα με τουλάχιστον 47 έδρες. Στις προηγούμενες εκλογές του 2011 κέρδισε 36 έδρες με 2ο μεγαλύτερο κόμμα το Κόμμα Ταουτούα των Σαμόα με 13 έδρες. Ορισμένοι υπουργοί της κυβέρνησης και ο αρχηγός της αντιπολίτευσης Παλουσάλουε Φαάπο ο Β΄ έχασαν τις έδρες τους από νεότερους βουλευτές. Εξελέγησαν και 4 γυναίκες υποψήφιες.

| Κόμμα | Ψήφοι | % | Έδρες | +/– |
| --- | --- | --- | --- | --- |
|  | Κόμμα για την Προστασία των Ανθρωπίνων Δικαιωμάτων | 45.816 | 57,30 | 35 | +6 |
|  | Κόμμα Ταουτούα των Σαμόα | 6.432 | 8,04 | 2 | –11 |
|  | Ανεξάρτητοι | 27.704 | 34,65 | 13 | +6 |
| IΆκυρα/λευκά ψηφοδέλτια |  | – | – | – |
| **Σύνολο** | **79.952** | **100** | **50** | **+1** |
| Εγγεγραμμένοι/συμμετοχή |  |  | – | – |
| Πηγή: OEC |

Παραπομπές
----------

1. ↑  «Samoa (Fono) Electoral system». Διακοινοβουλευτική Ένωση. Ανακτήθηκε στις 5 Μαρτίου 2016.
2. ↑  Timutimu, Ripeka (4 Μαρτίου 2016). «Easy victory predicted for Tuilaepa». Māori Television. Αρχειοθετήθηκε από το πρωτότυπο στις 29 Ιουλίου 2016. Ανακτήθηκε στις 5 Μαρτίου 2016.
3. ↑  «Constitution Amendment Act 2013». Διεθνής Οργάνωση Εργασίας.. Ανακτήθηκε στις 2016-03-05.
4. ↑  «Voting underway in Samoa's general election». Radio New Zealand. 4 Μαρτίου 2016. Ανακτήθηκε στις 5 Μαρτίου 2016.
5. ↑  «Samoa's ruling party set for landslide win: initial results». *Bangkok Post*. 2016-03-05.. Ανακτήθηκε στις 2016-03-05.
6. ↑  «Samoa now ‘one party state’, Tuilaepa crushes Tautua opposition». *Asia Pacific Report*. 2016-03-05.. Ανακτήθηκε στις 2016-03-05.
7. ↑  «Samoan ruling party set for landslide victory in general elections». ABC Online. 5 Μαρτίου 2016. Ανακτήθηκε στις 5 Μαρτίου 2016.
8. ↑  Polu, Lance (5 Μαρτίου 2016). «Samoan voters return HRPP in landslide victory – annihilates a parliamentary Opposition». Talamua On-line News. Αρχειοθετήθηκε από το πρωτότυπο στις 16 Μαρτίου 2016. Ανακτήθηκε στις 5 Μαρτίου 2016.
9. ↑  Lesa, Mata'afa Keni (2016-03-05). «Congratulations to all the winners». *Samoa Observer*.. Ανακτήθηκε στις 2016-03-05.
10. ↑  «Αρχειοθετημένο αντίγραφο». 2016-03-11. Αρχειοθετήθηκε από το πρωτότυπο στις 2016-03-22.. Ανακτήθηκε στις 2016-03-16.